Aude Gbédjissi/guw-bj

Aude Gbédjissi (xe nyí jiji to 8 Awewesun 1998) nyí bɔlu-afɔtɔn gbatɔ Bénin tɔn ɖé xe nɔ yí otɛn xe tin to nukɔn ná Seconde Ligue club RC Lens kpó bɔlu-xògbɛ́ otò Bénin tɔn kpó zan.

Vuhwenu
Gbédjissi jɛ bɔlu xò ji to hwenue é gbɛ́ kpò to ovu, kpóɖɔ mɛɖaxo etɔn sunnu lɛ wɛ ná ɛn tuli. Talɛnti etɔn nyí mimɔ hwla tintan to hwenuena é to aihunɖa to gbétatò lɛdó lɔ tɔn lɛ mɛ, bo hwàn ɛn nadó tɔ́nsɔ́n gbétatò lɔ mɛ bo wleawuna azɔ́nnyinywɛ etɔn dógɔ́. To ojlɛ exe mɛ, é yinuwadó mɛxe nɔ dǐn aihundatɔ lanmɛyiya tɔn lɛ ji to agbàhwinhwlɛn ɖé hwenu to Bénin, exe zɔ́n bɔ é kɔnawudókpɔ́ xɛ bɔlu-xògbɛ́ jɔja Rosa Espérance tɔn lɛ tɔn to 2013.

Azɔ̌n etɔn tayiɖi bɔlu-afɔtɔn gbatɔ ná bɔlu-xògbɛ́ lɛ
To gbeɖewema wexɔmɛ ɖaxo tɔn etɔn xe nɔ nyí yiylɔɖɔ Baccalauréat to 2018 godo, é tɔ́nsɔ́n Bénin nadó ɖoafɔná agbasazɔ́n etɔn to tògodo, bo xodó ayinamɛ mɛkplɔ́ntɔ etɔn xe nɔ nyí Malick Lawogni tɔn. É sɛtɛn yì Bénin bo kɔnawudókpɔ́ xɛ bɔlu-xògbɛ́ kpɛvi ɖé xe nɔ nyí yiylɔɖɔ Abdul Ivoire Service Football Club. To oxwe atɔ̀n xe bɔdego lɛ gblamɛ, é xò ganji bo wazɔ́n sinsinnyɛ. É nyí bɔlu-xòtɔ xe yiaga húgǎn to Adà Awetɔ kpó Adà Tintan kpó to otò etɔn mɛ. Exe zɔ́n bɔ é sɛtɛn yì France.

To 2021, é kɔnawudókpɔ́ xɛ bɔlu-xògbɛ́ ɖé xe nɔ nyí yiylɔɖɔ Racing Club Saint-Denis. É ɖayǐhun to finɛ ná osun ciɖokpó hwɛkpó dó sɛtɛn yì Yzeure to Division 2 Féminine ná agbàhwinhwlɛn bɔlu-xixò tɔn to 2022–2023. To Yzeure, é yí ojlɛ ɖé zan nadó jɛ agó 15 kɔ̀n to aihundida 22 mɛ.

To Avivɔsun 2023, é ɖoalɔwemɛ xɛ RC Lens.To oxwe tintan etɔn mɛ, é nɔ ɖayǐhun 21 bo nɔ yí bɔlu-xòtɔ awetɔ to Lens to oxwe enɛ mɛ. Agó susu wɛ é zeɖayǐ to Division 2, kpó agó 14 kpó gɔná alɔgɔ agó tɔn atɔ́n.

Azɔ̌n tògodo tɔn
Gbédjissi nɔ yí bɔlu-xògbɛ́ akɔta Bénin tɔn zan. É ko to bɔlu-gba to bɔlu-xògbɛ́ lɔ mɛ sɔ́n 2018 gbɔ́n.To Liyasun 2023, to aihundida lanmɛyiya tɔn xe jɛnukɔnna agbàhwinhwlɛn Olympique tɔn lɛ hwenu, é dó agó tintan etɔn ná Bénin sɔta Guinée-Bissau bo vɔ́ sɔawuxya hwlaɖokpó dógɔ́ to aihundida xe bɔdego lɛ mɛ nadó gɔalɔná Bénin nadó sɛtɛn yì adà xe bɔdego ji.

Alɔdlɛndónù lɛ

Adà:Otàn Gbɛzǎn tɔn
Adà:Nyɔnu Benɛnu lɛ
Adà:Mɛxe nyí jiji to 1998 lɛ